

**IX**

**U 2**

***Scopul lecției:*** *Familiarizarea cu practicile specifice spiritualității creștine și asumarea unui mod de viață conform acestora*

**DATORIILE FAȚĂ DE APROAPELE**

**Autor: Prof. COCIRLEA ELENA**

[**https://forms.gle/4dL2NnofJifiYjMYA**](https://forms.gle/4dL2NnofJifiYjMYA)

**PROVOCAREA:** *Cât de consecvenți suntem în lucrarea binelui pentru aproapele nostru?*

**TIMP NECESAR:** 50 minute

# REZULTATELE ÎNVĂȚĂRII:

|  |  |  |
| --- | --- | --- |
| **CUNOȘTINȚE** | **ABILITĂȚI** | **ATITUDINI** |
| * Elevii identifică datoriile generale și speciale față de aproapele; * Elevii argumentează rolul fundamental al respectării datoriilor față de aproapele; | * Elevii analizează comportamentele aproapelui prezentate în text/filmuleț; * Elevii identifică în materialele prezentate nevoile semenilor lor; * Elevii interpretează corect mesajele scripturistice și patristice prezentate. | * Elevii manifestă atitudini pozitive față de semenii lor; * Elevii argumentează necesitatea datoriilor pe care le are creștinul față de semenii lor; * Elevii se implică activ în   sarcinile de lucru primite; |

**CONCEPTE CHEIE:** binele, aproapele, îndatoriri

# RESURSE UTILIZATE PENTRU DOCUMENTARE:

*Resurse bibliografice:*

1. \*\*\* *Biblia sau Sfânta Scriptură*, Tipărită cu binecuvântarea Preafericitului Părinte Daniel, Patriarhul Bisericii Ortodoxe Române. Cu aprobarea Sfântului Sinod, Editura Institutului Biblic și de Misiune Ortodoxă, ediție 2008;
2. Călăuza Biblică, Ediție îngrijită de Pr. Al. Stănciulescu – Bârda, Editura Cuget românesc,1997
3. Coman, Pr. Prof. Dr. Constantin, *Din învățătura Sfinților părinți* , Antologie de texte patristice

pe teme de dogmatică și spiritualitate ortodoxă, Editura Bizantină, Bucureşti, 1997;

1. Mladin, N., *Teologia Morală Ortodoxă*, manual pentru facultățile de teologie, Editura

Reîntregirea, Alba Iulia, 2003.

1. Sfântul Ioan Gură de Aur, *Cuvinte Alese*, Editura Reîntregirea, Alba Iulia, 2002
2. Sfântul Teofan Zăvorătul, Răspunsuri la întrebări ale intelectualilor, vol.1, ediția a doua, Editura Sofia, București, 2007
3. Şebu, Sebastian; Opriş M.; Opriş D., *Metodica predării religiei*, Editura Reîntregirea, Alba Iulia, 2017.

*Resurse on-line:* <https://www.youtube.com/watch?v=o2u77jms3II> <https://youtu.be/bbiM8LD3G48?t=116>

**ACTIVITĂȚILE PROPUSE**

# MOMENT ORGANIZATORIC

RESURSE NECESARE (2 minute):

DESCRIEREA DEMERSULUI: Rostiți rugăciunea, realizați managementul clasei și lansați provocarea

pentru elevi:

*,, Cât de consecvenți suntem în lucrarea binelui pentru aproapele nostru?”*

# EXPERIENȚA DIRECTĂ

RESURSE NECESARE (5 minute; mijloace didactice: laptop, videoproiector): DESCRIEREA DEMERSULUI:

Prezentați videoclipul <https://www.youtube.com/watch?v=o2u77jms3II> (4:39.min), solicitați elevilor să identifice trei concepte cheie (binele, aproapele, îndatoriri, etc), prin intermediul cărora vor descoperi tema lecției.

# REFLECȚIA

RESURSE NECESARE (10 minute; materiale didactice: coli de hârtie, flipchart, instrumente de scris): DESCRIEREA DEMERSULUI:

Solicitați elevilor să interpreteze și să-și exprime părerile privind trăirile și sentimentele pe care le-au avut în momentul vizionării videoclipului propus, ce a fost semnificativ pentru ei, ce au simțit, urmând a analiza corectitudinea cunoștințelor cu privire la datoriile bunului creștin față de aproapele. Pentru a facilita experiența, puneți următoarele întrebări **(Anexa 1)**:

* 1. Despre ce a fost vorba în videoclip?
  2. Care a fost momentul dificil/plăcut/critic din experiență?
  3. Ce trăiri vă amintiți?
  4. A existat vreun moment în care ați fi vrut să interveniți?

# GENERALIZAREA

RESURSE NECESARE (15 minute; materiale didactice: coli de hârtie, flipchart, instrumente de scris): DESCRIEREA DEMERSULUI:

În urma analizei răspunsurilor, ajutați-vă elevii să înțeleagă că, *în relația cu aproapele, binele*

*trebuie exprimat, fără întrerupere, în comportamentele noastre cotidiene*. Cu ajutorul unei matrici conceptuale puteți ajunge la concluzia *că datoriile față de aproapele constituie temelia datoriilor față de Dumnezeu și față de noi înșine. De aceea ele trebuie cunoscute și împlinite.* **(Anexa 2)**

# TRANSFERUL

RESURSE NECESARE (13 minute; materiale didactice: laptop, videoproiector) DESCRIEREA DEMERSULUI:

Vizionați videoclipul: <https://youtu.be/bbiM8LD3G48?t=116> *,,Cum putem face bine aproapelui?”* - (2:13 min) și fixați împreună cu elevii datoriile generale **(Anexa 3)** și datoriile speciale **(Anexa 4)** față de aproapele .

Rezolvați împreună exercițiile **(Anexa 5):** <https://learningapps.org/view14111098> <https://learningapps.org/view14111189>

# ÎNCHEIEREA LECȚIEI

RESURSE NECESARE (5 minute):

DESCRIEREA DEMERSULUI:

Evidențiați rezultatele obținute prezentând concluziile:

* Binele alină suferințele, împlinește lipsurile, sporește fericirea, promovează progresul, aduce pace și bucurie;
* Iubirea este viață, pe când contrastul ei, ura, este neputința de a iubi;
* Iubirea îmbogățește și înnobilează viața celui care o practică.;
* Nicio bucurie nu e mai curată, mai statornică și mai frumoasă decât cea produsă de binefacerile determinate de iubirea creștină.

Rostiți rugăciunea : *,,Cuvine-se cu adevărat”*

Salutul

***SCHIȚA LECȚIEI***

***Datoriile față de aproapele*** *constituie temelia datoriilor față de Dumnezeu și față de noi înșine.*

## Clasificare:

*1. Datoriile generale :*

* Iubirea față de aproapele;
* Iubirea de vrăjmași (dușmani);
* Cinstirea aproapelui și dreptatea față de aproapele;

*2. Datoriile speciale* – față de suflet și față de trup;

***Greșelile împotriva iubirii aproapelui***: ura, invidia, disprețul, nerecunoașterea drepturilor;

***Virtuțile izvorâte din iubirea față de aproapele***: sociabilitatea, recunoștința, prietenia, ajutorarea frățească, ospitalitatea, filantropia.

# ANEXE PENTRU ELEVI

**EXPERIENȚA DIRECTĂ ȘI REFLECȚIA**

**Anexa 1**

Prezentați elevilor videoclipul <https://www.youtube.com/watch?v=o2u77jms3II>(4:39.min)

* 1. Despre ce a fost vorba în videoclip?

1. Care a fost momentul dificil/plăcut/critic din experiență?
2. Ce trăiri vă amintiți?
3. A existat vreun moment în care ați fi vrut să interveniți?

# GENERALIZAREA

**Anexa 2**

Utilizați matricea conceptuală pentru a reprezenta, la alegere, conţinutul unuia dintre termenii cheie (aproapele, binele, filantropie). Structura unei matrici este următoarea:

* 1. cuvântul cheie;
  2. definiția/explicaţia înţelesului acelui cuvânt;
  3. un exerciţiu de utilizare corectă a semnificaţiei noului cuvânt într-un context;
  4. un desen/reprezentare grafică care să ilustreze sensul cuvântului nou învăţat.

Exemplu:

|  |  |
| --- | --- |
| **1.**  APROAPELE | **3.**  Datoriile generale față de aproapele:   * cinstirea sau respectarea aproapelui; * dragostea către aproapele; * dreptatea faţă de aproapele. |
| **2.**  Toţi cei cu care trăim, muncim, ne întâlnim, care au nevoie de dragostea noastră, de ajutorul nostru, de rugăciunile noastre. | **4.** |

# TRANSFERUL

**Anexa 3**

1. **Datorii generale față de aproapele**

**Iubirea față de aproapele** este de aceeași esență cu iubirea față de Dumnezeu pentru că ea este o iubire între fiii aceluiași Părinte.

*În Vechiul Testament,* iubirea avea o conotație restrânsă: ,,cel de același sânge, sau cel de un neam cu evreii”.

*În Noul Testament* se desăvârșește noțiunea de *aproapele*. Mântuitorul unifică poruncile iubirii față de Dumnezeu și față de aproapele din Vechiul Testament (Levitic 19, 18 și Deuteronom 6,

1. în marea poruncă a iubirii (Matei 22, 37-39): *,,Să iubești pe Domnul Dumnezeul tău, din toată inima ta, din tot sufletul tău și din tot cugetul tău, iar pe aproapele tău ca pe tine însuți”.*

# Însușirile iubirii față de aproapele:

* + ***Sinceritatea și curăția*** – iubirea trebuie să izvorască din adâncul sufletului, nu din interese

personale;

* + ***Lucrătoare prin fapte*** – să se exteriorizeze prin fapte;
  + ***Universalitatea*** – iubirea trebuie să se extindă asupra tuturor oamenilor, pentru că toți suntem fiii aceluiași Părinte și chemați toți la sfințirea vieții.

**Iubirea de vrăjmași (dușmani)** apare ca o datorie firească, pentru că și dușmanul are aceeași demnitate de chip al lui Dumnezeu.

**Cinstirea aproapelui și dreptatea față de aproapele** este arătarea prin fapte a prețuirii pe care o acordăm aproapelui în calitate de fiu a lui Dumnezeu și frate al nostru. Dreptatea cere să-i dăm aproapelui nostru ceea ce i se cuvine.

# Anexa 4

1. **Datoriile speciale față de aproapele**

**Datoriile față de viața sufletească a aproapelui:**

Sufletul este beneficiarul direct al iubirii divine. Fiind partea superioară a ființei noastre, este cea mai de preț componentă a omului.

* + **Datoriile față de onoarea aproapelui.** Onoarea aproapelui este bunul său nume pe care trebuie să-l respectăm când recunoaștem, fără invidie, numele său bun, onoarea, vrednicia și meritele sale, contribuind la apărarea și afirmarea sa;
  + **Încrederea față de aproapele** este temelia bunelor relații. Încrederea trebuie să fie reciprocă. Încrederea trebuie să fie împărtășită în măsura în care și aproapele se face vrednic de aceasta. Trebuie să fim atenți la naivitate și credulitate;
  + **Datoria de a spune adevărul** este o datorie prin care creștinul trebuie să se străduiască să cunoască și să mărturisească adevărul, alungând minciuna, prefăcătoria, lingușirea și pervertirea adevărului;
  + **Recunoștința** manifestarea sentimentului de mulțumire față de cei ce ne-au făcut un bine. Ea trebuie să fie un răspuns firesc pentru binefacerile primite din partea celorlalți.

# Datoriile față de viața trupească a aproapelui:

Omul este o ființă spirituală în trup. Trupul este o componentă esențială a ființei și vieții umane. În viață, în trup, pe pământ agonisim sau pierdem mântuirea. Trupul este destinat învierii și slavei dumnezeiești. De aceea viața omului trebuie prețuită.

Datorii față de trup:

|  |  |
| --- | --- |
| **Faptele milei trupești**  ✔A sătura pe cei flămâmzi – hrana necesară  celui care este lipsit de ea;  ✔A adăpa pe cel însetat – a potoli setea celor  ce nu au apă;  ✔A primi pe cel străin- a oferi ospitalitate  străinilor care se abat pe la casele noastre;  ✔A îmbrăca pe cel gol – a da haine celor lipsiți de îmbrăcăminte, pentru a se apăra de frig;  ✔A cerceta pe cei bolnavi – a vizita pe cei de pe patul de suferință, mângâindu-i, sfătuindu-i;  ✔A cerceta pe cei ce se află în închisoare , în  nevoi, în necazuri;  ✔A îngropa pe morții săraci-fără rude,  suportând cheltuielile de înmormântare. | **Faptele milei sufletești**  ✔A îndrepta pe cel păcătos;  ✔A învăța pe cel neștiutor și  nepriceput;  ✔A da sfat celui ce are trebuință de el;  ✔A ierta pe cel ce ne-a greșit;  ✔A mângâia pe cel întristat;  ✔A nu ne răzbuna pe aproapele nostru pentru răul ce ni l-a făcut;  ✔A ne ruga pentru aproapele nostru. |

|  |  |  |  |  |  |  |
| --- | --- | --- | --- | --- | --- | --- |
| **Anexa 5 (alternative pentru Transfer)**  **Sarcină de lucru 1**  **1. Principalele responsabilități ale omului față de aproapele le întâlnim în partea a doua a Decalogului (Poruncile V - X). Pentru a exemplifica modurile concrete de manifestare a iubirii față de aproapele, asociază corect comportamentul cu**  **porunca corespunzătoare.** | | | | | | |
|  | a),, Cinstește pe tatăl tău și pe mama ta, ca să-ți fie bine și să traiești mulți ani pe pământ.” (Ieșire 20,12) | b),,Să nu ucizi!” (Ieșire 20,13) | c) ,, Să nu fii desfrânat!” (Ieșire 20,14) | d),,Să nu furi! (Ieșire 20,15) | e),,Să nu mărturisești strâmb împotriva aproapelui!” (Ieșire 20,16) | f),, Să nu dorești nimic din ce este al aproapelui tău!”  (Ieșire  20,17) |
| 1) mă rog pentru sănătatea părinților mei; | o | o | o | o | o | o |
| 2) am grijă de viața aproapelui  meu; | o | o | o | o | o | o |
| 3) în timpul postului mă lupt cu patima  lăcomiei; | o | o | o | o | o | o |
| 4) respect munca aproapelui meu  și nu fur; | o | o | o | o | o | o |
| 5) mă străduiesc  să mărturisesc doar adevărul; | o | o | o | o | o | o |
| 6) mă mulțumesc cu ce dobândesc prin efort  personal. | o | o | o | o | o | o |



|  |  |  |  |  |
| --- | --- | --- | --- | --- |
| **Sarcină de lucru 2**  **2. Selectează căsuța corespunzătoare definiției pentru fiecare din datoriile generale ale creştinului față de aproapele.** | | | | |
|  | a) este recunoașterea drepturilor ce i se cuvin aproapelui; | b) este dorirea și voirea binelui vremelnic și veșnic al aproapelui; | c) arătarea prin fapte a prețuirii pe care o acordăm aproapelui în calitate de fiu a lui Dumnezeu și  frate al nostru; | d) atitudine binevoitoare față  de dușmani. |
| 1. Iubirea față  de aproapele; | o | o | o | o |
| 2. Cinstirea  aproapelui; | o | o | o | o |
| 3. Dreptatea față  de aproapele; | o | o | o | o |
| 4. Iubirea de  vrăjmași. | o | o | o | o |

|  |  |
| --- | --- |
| **Sarcină de lucru 3**  **3.\*\*\*\*Fericitul Augustin ne învață despre cum arată iubirea: *,,Vă întrebați cum arată iubirea? - Are mâini pentru a-i ajuta pe alții. Are picioare pentru a se grăbi către cei săraci și nevoiași. Are ochi pentru a vedea mizeria și ananghia. Are urechi pentru a auzi suspinele și amărăciunile oamenilor. Așa arată iubirea!”.* Plecând**  **de la citatul de mai sus ,,a iubi pe dușmani” înseamnă:** | |
| □ | a) să iertăm și să uităm răul făcut; |
| □ | b) să pedepsim și apoi să iertăm; |
| □ | c) să alungăm orice gând de răzbunare; |
| □ | d) să ne rugăm pentru dușmani; |
| □ | e) să iertăm ca să fim și noi iertați. |



|  |  |  |
| --- | --- | --- |
| **Sarcină de lucru 4**  **4. Responsabilitățile față de aproapele nostru sunt cunoscute sub numele de faptele milei trupești și faptele milei sufletești. Selectează-le, bifând răspunsul corect:** | | |
|  | a) Faptele milei  trupești | b) Faptele milei  sufletești |
| 1. să vizităm pe cei bolnavi; | o | o |
| 2. să mângâiem pe cei mâhniți; | o | o |
| 3. să hrănim pe cei înfometați; | o | o |
| 4. să iertăm pe cei ce ne-au greșit; | o | o |
| 5. să răsplătim răul cu bine. | o | o |